Van Halen

Van Halen var et amerikansk Grammy Award-vinnende hardrock-band, etablert i 1972 av Eddie Van Halen (gitar/vokalist), Mark Stone (bass) og Alex Van Halen (trommer), under navnet Mammoth. Bandet har solgt over 80 millioner musikkalbum.
De leide lydsystem av David Lee Roth, men for å spare penger valgte de å ta inn Lee Roth som vokalist i 1974, selv om han hadde vært på audition tidligere og ikke imponert bandet. Samme år bestemte de seg for å erstatte Mark Stone, og Michael Anthony fra det lokale bandet Snake fikk jobben, etter en audition og jam-session. Samme år foreslo David Lee Roth navnbytte til Van Halen, da de oppdaget at et annet band også het Mammoth.
Bandets debutalbum var det selvtitulerte Van Halen som kom i 1978. Albumet nådde 19.-plass på Billboard Top 200 og var en av rockens mest kommersielle suksesser. Bandet ga ut flere album, og det siste med David Lee Roth var 1984 som kom ut 9. januar 1984. Han forlot bandet i 1985 etter uenigheter med Eddie Van Halen, og grunnet ønske om en solokarriere. 
Bandet rekrutterte Sammy Hagar for å ta Roths plass, og han deltok på 4 studioalbum. Han sluttet først i bandet i 1996, men kom tilbake i 2003, for igjen å slutte i 2005. I mellomtiden var Gary Cherone vokalist. I 2006 ble det kjent at David Lee Roth var tilbake i bandet igjen. Michael Anthony forlot bandet for godt i 2005, og ble erstattet av Eddie Van Halens sønn, Wolfgang Van Halen.
12. mars 2007 ble bandet innlemmet i Rock and Roll Hall of Fame.
7. februar 2012 ble albumet A Different Kind of Truth utgitt. Det var det første med David Lee Roth siden gigantalbumet 1984 fra 1984. Albumet ble utgitt på Interscope Records, eid av Universal Music. Bandet gjennomførte en turné i sammenheng med albumet.Eddie Van Halen døde i oktober 2020 etter en lengre tids kamp mot lungekreft. Senere uttalte sønnen Wolfgang at Van Halen ble oppløst som band, og han fortsatte med sitt eget band, Mammoth WVH, som han egentlig startet som et sideprosjekt i 2015.


== Diskografi ==
1978: Van Halen
1979: Van Halen II
1980: Women and Children First
1981: Fair Warning
1982: Diver Down
1984: 1984 (Grammy Award-nominert med sporet «Jump»)
1986: 5150 (Første album med Sammy Hagar).
1988: OU812
1991: For Unlawful Carnal Knowledge (Grammy Award: «Best hard rock performance»)
1993: Live: Right Here, Right Now (konsertalbum)
1995: Balance (Grammy Award: «Best hard rock performance»)
1996: Best of Volume I (samlealbum)
1998: Van Halen III (Første og eneste album med Gary Cherone på vokal)
2004: The Best of Both Worlds (samlealbum)
2012: A Different Kind of Truth
2015: Tokyo Dome Live in Concert (konsertalbum)


== Medlemmer ==
Siste medlemmer

David Lee Roth – vokal (1974–1985, 1996, 2000, 2006 – 2020)
Eddie Van Halen – gitar, keyboard, kor (1972 – 2020) (død)
Alex Van Halen – trommer, perkusjon (1972 – 2020)
Wolfgang Van Halen – bassgitar, kor (2006 – 2020)Tidligere medlemmer

Michael Anthony – bassgitar, kor (1974–2002, 2004 – 2005)
Sammy Hagar – vokal, rytmegitar (1985–1996, 2003 – 2005)
Gary Cherone – vokal (1997 – 1999)
Mark Stone – bassgitar (1972 – 1974) (død)


== Referanser ==


== Eksterne lenker ==
Offisielt nettsted 
(en) Van Halen – kategori av bilder, video eller lyd på Commons 
Van Halen, en hårete fantasi Arkivert 13. februar 2018 hos Wayback Machine. Morgenbladet 12.02.2018
(en) Van Halen på Internet Movie Database 
(en) Van Halen på Apple Music 
(en) Van Halen på Discogs 
(en) Van Halen på MusicBrainz 
(en) Van Halen på SoundCloud 
(en) Van Halen på Spotify 
(en) Van Halen på Songkick 
(en) Van Halen på Last.fm 
(en) Van Halen på Genius — sangtekster 
(en) Van Halen på AllMusic 
Van Halen på Twitter 
Van Halen på Facebook 
Van Halen på YouTube 
Van Halen på Myspace